Xitoylik styuardessa unga mash’uqi parvoz vaqtida turmushga chiqish taklifini bildirgandan keyin ishidan mahrum bo‘ldi. Bu haqda Asia One xabar bermoqda. Bu hodisa China Eastern Airlines reysi vaqtida sodir bo‘lgan. Yo‘lovchilar bu romantik sahnani videoga yozib olishgan. Video ijtimoiy tarmoqlarda e’lon qilingach, aviakompaniya o‘z qarorini xodimasining taklif bildirilgan vaqtdagi xatti-harakatlari yo‘lovchilar xavfsizligiga xavf solishi mumkin bo‘lgani bilan asoslagan.